Aarhuus Stifts-Tidende, 1835-02-07
De paaankede af Jndstævnte, forhenværende Tømmermand i Holmens Tjeneste Andreas Richter i Bladet "Riim= og Prosa Posen No. 1 Pag. 10, Pag 11 nederst til 12, samt i Noten Pag. 12 brugte, for Citanten, Copiist ved Commandantskabet i Nyeboder, H. Veith, fornærmelige Udladelser, bør døde og magtesløse at være, saa at de ikke komme Citanten til Skade paa Ære eller gode Navn og Rygte i nogen Maade, og bør Jndstævnte forat have fremført samme bøde 50 Rbd. Sølv til Kjøbenhavns Fattigvæsens Hovedkasse, hvorimod han iøvrigt for Citantens Tiltale i denne Sag bør fri at være. Processens Omkostninger ophæves. Den idømte Mulct at udredes inden 15 Dage efter denne Doms lovlige Forkyndelse, under Adfærd efter Loven. Hvilket herved i Overeensstemmelse med Forordningen af 27de September 1799 F. 20, bringes til offentlig Kundskab. Justits=Comptoiret i Lands-Over- samt Hof= og Stads=Retten i Kjøbenhavn, den 28de Januar 1835. Hoff. Efter i en Række af Aar at have været Ene=Bestyrerinde af det 1813 her oprettede Søsterlige Velgjørenheds-Selskab, er det min Pligt omsider offentlig at aflægge et Slags Regnskab, for at sammes Resultat kan komme til alle forhenværende Deeltageres Kundskab. Selskabets Formaal var, at opdrage og understøtte forældreløse Pigebørn, og danne disse til gode Tjenestepiger. Da det saaledes havde virket fra 1843 til 1826. under tvende Direktricers og 4 Vicedirektricers Bestyrelse, opløstes det, paa følgende Damer nær, som indtil Enden af Aaret 1829 vedbleve at yde det aarlige Bidrag. Disse Damers Navne ere: Fru Kammerherrinde de Rosenørn, Baronesse Risa de Guldencrone, Frøken Cederfeldt, Fru Meulengracht, Madame Hansen i Kjøbenhavn, Madame Funder, og Undertegnede. 1829 bleve de sidste to af Selskabets antagne Børn confirmerede, og da nu Bidragene ophørte, har Jndtægten blot siden den Tid bestaaet i Renterne af 600 Rbd., (den eneste Capital, Selskabet eier, og som er udsat blandt Stiftets offentlige Midler) hvoraf en Deel er anvendt, som Bidrag til et forældreløst Pigebarns Opdragelse, til Huusleie for eet af Selskabets Børn, som paa Grund af Svagelighed ei kunde tjene, samt til videre Godgjørenhed, hvilket Selskabets Protocol vil kunne meddele Underretning om, saavelsom om Sengeklæderne og Jnventariet, som tilhørte Selskabet. Enhver, som om Alt, Selskabet betræffende, ønsker nøiagtigere Underretning, end dette korte Omrids kan give, vilde behage at lade bemeldte Protocol hos mig afhente til Eftersyn. Selskabet har opdraget og understøttet 8 Børn, som alle nu ere gifte, eller istand til at forsørge sig selv, uden videre Understøttelse. Kassen skylder omtrent 12 Rbd.; naar disse 12 Rbdlr., ved Renterne næste Aar ere betalte, kunne vi skride til Bestemmelse af Renternes Anvendelse. For nu i Fremtiden at have en sikker Maalestok for disses Anvendelse, indgav jeg 1834 en Ansøgning til det kongelige Cancelli, at disse 600 Rbd. maatte bestandig staae under Stifts=Øvrighedens Bestyrelse, og Anvendelsen af de aarlige Renter overdrages til de herværende Damer, som længst havde ydet Bidrag, samt de Damer, som havde været Direktricer, og Vicedirektricer, da Selskabet opløstes, og efter vor Død overdrages til Stiftamtmandens, Biskoppens og Borgemesterens Fruer i Aarhuus. Denne min Ansøgning ankom tilbage med Kongelig Approbation, som findes i Protocollen til behageligt Eftersyn.